**Informácia k výkonu zimnej údržby v MČ Košice - Sídlisko KVP**

**na obdobie od 15.11.2023 do 15.03.2024**

Zimná údržba miestnych komunikácií a chodníkov v správe mestskej časti vychádza z Operačného plánu zimnej údržby, ktorý je každoročne aktualizovaný a schvaľovaný. Jeho cieľom je zabezpečiť kvalitnú prípravu a vlastný výkon zimnej údržby v mestskej časti. Pre zimnú údržbu v sezóne 2023/2024 bolo skrátené zimné obdobie do 15.03.2024.

Aktuálne prebieha výber dodávateľa na strojovú zimnú údržbu s nasledovnými podmienkami:

* 1. **Cena za Služby** zahŕňa cenu za výkon a paušálnu odmenu bez DPH.
  2. **Cena za výkon** bude dohodnutá na základe cenovej ponuky a vypočítaná ako súčin metrických jednotiek a jednotkových cien služieb, pričom podrobné členenie ceny za výkon a jednotkové ceny budú uvedené v prílohe zmluvy.
  3. **Paušálna odmena** je za pohotovosť poskytovateľa a bude dohodnutá mesačne nasledujúco:
* 3 000 €ak cena za výkon v príslušnom mesiaci bude 0 €
* 1 500 €ak cena za výkon v príslušnom mesiaci bude viac ako 0 €, ale nepresiahne 9 000 €
* 0 €ak cena za výkon v príslušnom mesiaci presiahne 9 000 €
  1. Ak poskytovateľ je platcom DPH alebo sa ním stane v budúcnosti, bude objednávateľovi k cene za služby fakturovať v zmysle príslušných ustanovení zákona č. 222/2004 Z. z. o dani z pridanej hodnoty DPH v predpísanej výške.

Lehota na predkladanie cenových ponúk je do 23.10.2023.

Spracoval:

Ing. Juraj Hankovský,

oddelenie výstavby a majetku